Opprinnelig var Amagerbrogade og Amager Landevej deler av kongeveien til Store Magleby og Dragør. Ved innlemmelsen av Sundbyerne i Københavns Kommune i 1902 het hele veien Amager Landevej (syklistpaviljongen Alhambra som lå nær Sundbyvester Plads, lå således ved Amager Landevej), men etter hvert vant navnet Amagerbrogade innpass, og i dag skifter navnet ved grensen til Tårnby kommune.